

 **ประกาศองค์การบริหารส่วนตำบลวัง**

**เรื่อง สอบราคาจ้างเหมาโครงการก่อสร้าง จำนวน ๖ โครงการ**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วย องค์การบริหารส่วนตำบลวัง มีความประสงค์จะสอบราคาจ้างเหมา โครงการก่อสร้าง จำนวน ๖ โครงการ ดังนี้

๑. โครงการปรับปรุงห้องประชุมองค์การบริหารส่วนตำบลวัง หมู่ที่ ๓ ตำบลวัง อำเภอท่าชนะ จังหวัดสุราษฎร์ธานี โดยติดตั้งฝ้า T-Bar โครงเคร่า C-Line ฉาบปูนปิดช่องระบายอากาศ รายละเอียดตามแบบรูปรายการที่อบต.กำหนด กำหนดแล้วเสร็จ ภายใน ๓๐ วัน ราคากลางงานก่อสร้าง ๒๘๔,๐๐๐.- บาท (สองแสนแปดหมื่นสี่พันบาทถ้วน) ราคาแบบชุดละ ๕๐๐.- บาท

๒. โครงการปรับปรุงอาคารสำนักงานองค์การบริหารส่วนตำบลวัง หมู่ที่ ๓ ตำบลวัง อำเภอท่าชนะ จังหวัดสุราษฎร์ธานี โดยทำการกั้นผนังอลูมิเนียมและกระจก พร้อมติดประตูบานสวิง รายละเอียดตามแบบรูปรายการที่อบต.กำหนด กำหนดแล้วเสร็จ ภายใน ๗ วัน ราคากลางงานก่อสร้าง ๒๘,๒๐๐.- บาท (สองหมื่นแปดพันสองร้อยบาทถ้วน) ราคาแบบชุดละ ๒๐๐.- บาท

๓. โครงการก่อสร้างห้องเก็บของที่ทำการองค์การบริหารส่วนตำบลวัง หมู่ที่ ๓ ตำบลวัง อำเภอ ท่าชนะ จังหวัดสุราษฎร์ธานี โดยทำการก่ออิฐฉาบปูน ผนังกั้นตาข่ายเหล็กบริเวณโรงจอดรถ พื้นที่กว้าง ๔.๐๐ เมตร ยาว ๙.๖๐ เมตร จำนวน ๑ ห้อง รายละเอียดตามแบบรูปรายการที่อบต.กำหนด กำหนดแล้วเสร็จ ภายใน ๓๐ วัน ราคากลางงานก่อสร้าง ๓๘,๐๐๐.- บาท (สามหมื่นแปดพันบาทถ้วน)ราคาแบบชุดละ ๓๐๐.- บาท

๔. โครงการซ่อมแซมอาคารบ้านพักองค์การบริหารส่วนตำบลวัง หมู่ที่ ๓ ตำบลวัง อำเภอท่าชนะ จังหวัดสุราษฎร์ธานี โดยทำการรื้อถอนผนัง ซ่อมแซมฝ้าเพดาน ซ่อมแซมอ่างอาบน้ำและวัสดุไฟฟ้า รายละเอียดตามแบบรูปรายการที่อบต.กำหนด กำหนดแล้วเสร็จ ภายใน ๑๕ วัน ราคากลางงานก่อสร้าง ๑๖,๐๐๐.- บาท (หนึ่งหมื่นหกพันบาทถ้วน) ราคาแบบชุดละ ๒๐๐.- บาท

๕. โครงการก่อสร้างป้ายประชาสัมพันธ์องค์การบริหารส่วนตำบลวัง หมู่ที่ ๓ ตำบลวัง อำเภอท่าชนะ จังหวัดสุราษฎร์ธานี โดยทำการก่อสร้างป้ายเหล็กผนังตาข่ายเหล็กมาตรฐานแบบโปร่ง ขนาดกว้าง ๒.๕๐ เมตร ยาว ๒.๕๐ เมตร พร้อมเทฐานรากคอนกรีต จำนวน ๓ ชุด รายละเอียดตามแบบรูปรายการที่อบต.กำหนด กำหนดแล้วเสร็จ ภายใน ๒๐ วัน ราคากลางงานก่อสร้าง ๔๐,๕๐๐.- บาท (สี่หมื่นห้าร้อยบาทถ้วน) ราคาแบบชุดละ ๓๐๐.- บาท

๖. โครงการเจาะบ่อบาดาล บ้านท่าชะ หมู่ที่ ๓ ตำบลวัง อำเภอท่าชนะ จังหวัดสุราษฎร์ธานี โดยทำการเจาะบ่อบาดาลขนาด Ø ๖" ความลึกไม่น้อยกว่า ๙๐ เมตร ติดตั้งปั๊มซับเมอร์สซิเบิ้ล ขนาด ๒.๐ HP. รายละเอียดตามแบบรูปรายการที่อบต.กำหนด กำหนดแล้วเสร็จ ภายใน ๓๐ วัน ราคากลางงานก่อสร้าง ๑๗๑,๐๐๐.- บาท (หนึ่งแสนเจ็ดหมื่นหนึ่งพันบาทถ้วน) ราคาแบบชุดละ ๓๐๐.- บาท

 / ผู้มีสิทธิ...

- ๒ -

**ผู้มีสิทธิเสนอราคาจะต้องมีคุณสมบัติ ดังต่อไปนี้**

๑. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว

๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่นในขณะที่ยื่นซองสอบราคา

 ๓. มีผลงานก่อสร้างประเภทเดียวกัน (ในสัญญาเดียว) ในวงเงินไม่น้อยกว่าร้อยละ **๕๐ ต่อโครงการ**

กำหนดดูสถานที่ก่อสร้างและรับฟังคำชี้แจงรายละเอียดเพิ่มเติมใน **วันที่ ๘ กันยายน ๒๕๕๗ เวลา ๑๐.๐๐ น. เป็นต้นไป โดยพร้อมกัน ณ องค์การบริหารส่วนตำบลวัง**

หากผู้เสนอราคารายใดไม่ไปดูสถานที่ก่อสร้างหรือรับฟังรายละเอียดต่างๆ ในการก่อสร้างตามกำหนดวันเวลาดังกล่าวข้างต้น ให้ถือเสมือนว่าได้ไปดูสถานที่ก่อสร้างหรือรับฟังรายละเอียดต่างๆ ในการก่อสร้างแล้วและจะนำมาเป็นข้ออ้างใด ๆ ไม่ได้ทั้งสิ้น

กำหนดยื่นซองสอบราคา ดังนี้ **ระหว่างวันที่ ๒๘ สิงหาคม ๒๕๕๗ ถึงวันที่ ๑๐ กันยายน ๒๕๕๗ เวลา ๐๘.๓๐ น. ถึงเวลา ๑๖.๓๐ น.** ในวันและเวลาราชการ ยื่นซองสอบราคา ณ องค์การบริหารส่วนตำบลวัง (ส่วนการคลัง) **และวันที่ ๑๑ กันยายน ๒๕๕๗ เวลา ๐๘.๓๐ - ๑๖.๓๐ น.** ยื่นซองสอบราคา ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอท่าชนะ ชั้น ๒) และ **กำหนดเปิดซองสอบราคาในวันที่ ๑๒ กันยายน ๒๕๕๗ ตั้งแต่เวลา ๐๙.๓๐ น.** เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอท่าชนะชั้น ๒)

ผู้สนใจติดต่อขอซื้อเอกสารสอบราคา ได้ที่ ที่ทำการองค์การบริหารส่วนตำบลวัง **ระหว่างวันที่ ๒๘ สิงหาคม ๒๕๕๗ ถึงวันที่ ๑๑ กันยายน ๒๕๕๗** ทุกวันเว้นวันหยุดราชการดูรายละเอียดได้ ที่เว็บไซต์ [www.gprocurement.go.th](http://www.gprocurement.go.th) , [www.wang.go.th](http://www.wang.go.th) หรือสอบถามทางโทรศัพท์หมายเลข ๐-๗๗๒๗-๔๖๖๓ ,๐-๗๗๒๗-๔๓๓๑ ในวันและเวลาราชการ

 ประกาศ ณ วันที่ ๒๘ เดือน สิงหาคม พ.ศ. ๒๕๕๗

.





 (นายวิรัช ทองเพชร)

นายกองค์การบริหารส่วนตำบลวัง





